**–**



**OPĆINSKA NAČELNICA**

Klasa 400-02/22-01/01

Urbroj: 2109/22-03/02-22-2

Orehovica, 11.04.2022.

**Predmet: Bilješke uz financijske izvještaje proračuna Općine Orehovica za razdoblje**

**od 01.01.-31.03.2022 godine**

- dostavlja se

**Naziv obveznika**: Općina Orehovica

**Razdjel: 0** nema razdjela

**Sjedište i adresa obveznika:** Orehovica, Čakovečka 9 **Razina: 22**

**Matični broj:** 0252587 Proračun nema korisnika pa bilješke

**OIB:** 9967784113 vrijede i kao konsolidirane

**Broj RKP-a:** 33312

**Šifra djelatnosti:** 8411

**UVOD**

U skladu s odredbama Pravilnika o financijskom izvještavanju u proračunskom računovodstvu (Narodne novine, br. 37/2022) i Okružnici o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave za razdoblje od 01. siječnja 2022. godine do 31. ožujka 2022. godine, KLASA:400-02/21-01/26 i URBROJ: 513-05-03-22-1 od 31. ožujka 2022., sastavljen je Financijski izvještaj Općine Orehovica za razdoblje siječanj - ožujak 2022. godine koji se sastoji od: Izvještaja o prihodima i rashodima, primicima i izdacima (Obrazac PR-RAS), Izvještaja o obvezama (Obrazac OBVEZE)

Općina Orehovica primjenjuje proračunsko računovodstvo u skladu sa Zakonom o proračunu (Narodne novine, broj 144/21). Pravilnikom o proračunskom računovodstvu i računskom planu (Narodne novine, broj 124/2014, 115/15, 87/16, 3/18, 126/19, 108/20, 32/21). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora. Knjigovodstvo se vodi po načelu dvojnog knjigovodstva i prema propisanom računskom planu; vode se poslovne knjige - dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose, neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška. Odgovorna osoba za financijske izvještaje je načelnica općine. Bilješke uz financijska izvješća sastavlja stručni suradnik za financije i proračun.

Nastavno se u Bilješkama obrazlažu numerički podaci i veća odstupanja iskazana u obrascima.

|  |  |  |  |  |  |
| --- | --- | --- | --- | --- | --- |
| **Bilješke uz obrazac PrRas** | |  |  |  |  |
| **I PRIHODI/PRIMICI** | |  |  |  |  |
|  |  |  |  |  |  |
|  |  |  |  |  |  |
| **Bilješke uz šifru 6** | |  |  |  |  |
| U odnosu na isto obračunsko razdoblje prošle godine ostvareni prihodi poslovanja iznose 1725.621,22 kn i veći su za 108.127,22 kn, tj veći su za 6,7%. | | | | | |
| **Bilješke uz šifru 61111**  U istom proračunskom razdoblju 2021. godine Općina je od poreza na dohodak prihodovala 545.983,00 kune, dok je u 2022. prihodovala 453.201,31 kn. | | | | | |
|  |  |  |  |  |  |
| **Bilješke uz šifru 633** | |  |  |  |  |
| U istom razdoblju 2021. godine općina je prihodovala pomoći iz proračuna u iznosu od 869.077,00 kn dok je u 2022 godini prihodovala 797.208,57 kuna. Navedeno se odnosi iznos pomoći kompenzacijske mjere poreza na dohodak (797.208,57kn), | | | | | |
| **Bilješke uz šifru 6531** | |  |  |  |  |
| Prihodi od komunalnog doprinosa u 2021. godini iznosili su 31.197,00 kn, dok u 2022. godini takovih prihoda nije bilo. | | | | | |
| **Bilješke uz šifru 6532** | |  |  |  |  |
| Komunalna naknada je u istom razdoblju prošle godine naplaćena u iznosu od 10.255,00kn, dok je u istom razdoblju 2022 godine naplaćeno 11.811,89 kn. | | | | | |
| **Bilješke uz šifru X678** | |  |  |  |  |
| U obračunskom razdoblju I-III mjesec 2022 godine ostvareni su ukupni prihodi/primici u iznosu od 1.727.727,39kn, što je 106,7% ostvarenja promatranog obračunskog razdoblja u 2021. godini. | | | | | |
| **Ostalo** | |  |  |  |  |
| Sukladno ranijim Okružnicama o predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave mjesni odbori, te Vijeće romske nacionalne manjine djeluju u okviru Općine Orehovica, tj. ne posluju preko vlastitog računa. | | | | | |
| Tijekom izvještajnog razdoblja Općina Orehovica nije prodala niti jedno gradilište. | | | | | |
| **Bilješke uz šifru 7211** | |  |  |  |  |
| Isto tako Općina Orehovica je s naslova naplaćenih sredstava po otkupu stanova na kojima je postojalo stanarsko pravo u ovom izvještajnom razdoblju, a koje uplaćuje Privredna banka Zagreb, prihodovala ukupno 4.680,40 kune, a 45% tih sredstava ili 2.106,17 kune prihod su proračuna Općine Orehovica. Sukladno članku 27. Zakonu o prodaji stanova na kojima postoji stanarsko pravo 55% ukupno prikupljenih sredstava, što u 2022. godini ukupno iznosi 2.574,22 kn, Općina Orehovica redovno mjesečno uplaćuje u državni proračun. | | | | | |
|  |  |  |  |  |  |
| **II RASHODI/IZDACI** | |  |  |  |  |
| **Bilješke uz šifru 31** | |  |  |  |  |
| Rashodi za zaposlene iznose 168.826,65 kn, što je za 19,38% ili 40.470,35 kn manji rashod nego u istom razdoblju prošle godine. Jedan od razloga smanjenja je što jednom namješteniku prestala služba po sili zakona u veljači 2022. godine. Isto tako u 2021. godini j na početku godine petero radnika bilo zaposleno na javnim radovima jer se tek u drugoj polovici 2020. godine odobrila kvota za zapošljavanje radnika na javnim radovima, što je rezultiralo i zapošljavanjem do 02/2021. godine. | | | | | |
| **Bilješke uz šifru y034** | |  |  |  |  |
| U obračunskom razdoblju I-III mjesec 2022 godine ostvareni su ukupni rashodi u iznosu 931.025,39 kuna, što je 50,5% promatranog obračunskoga razdoblja prošle godine. | | | | | |
| **Bilješke uz šifru 11K** | |  |  |  |  |
| Neutrošena sredstva (žiro račun i blagajna ) na početku obračunskog razdoblja iznosila su 2.454.783,00 kuna, a krajem obračunskog razdoblja iznose 3.257.075,45 kuna. | | | | | |
| Navedena stanja sredstava na početku i na kraju obračunskog razdoblja sadrže sredstva Hrvatskih voda d.d. za koje se ubire naknada za uređenje voda (538,80 kn), a ne iskazuje se niti u prihodima, niti u rashodima proračuna. | | | | | |
| **Ostalo** |  |  |  |  |  |
| Tijekom izvještajnog razdoblja općina nije imala prihode od vlastite djelatnosti, jer nema ustrojenu takvu djelatnost. Općina nije davala nikakve zajmove. | | | | | |
| Veća odstupanja od ostvarenja u izvještajnom razdoblju prethodne godine desila su se u većim dijelom zbog provođenja drugih i različitih aktivnosti u ovom izvještajnom razdoblju nego su to bile aktivnosti u istom razdoblju prošle godine.  Nadalje, prilikom ispravka zatvaranja prometa po kartici desila se informatičko-tehnička pogreška kojom se je umjesto storno dugovne strane automatski proveo ispravak kao naplata (komunalna naknada – pravne osobe). To je dovelo do razlike u knjiženju stanja žiro-računa. Tehnički, analitičke kartice su ispravne, samo je u glavnoj knjizi proveden promet kroz konto žiro-računa što je pogrešno. Dokumentom temeljnica broj 2 (T/2) je ispravljeno u suprotnom smjeru. | | | | | |

**Bilješke uz izvještaj o obvezama - obrazac Obveze**

Stanje nepodmirenih obveza na početku godine iznosilo je 240.346,07 kuna, a na kraju obračunskog razdoblja iznosi 269.655,99 kn. 538,80 kuna obveze su prema Hrvatskim vodama koje se tiču naplaćenih prihoda od naknade za uređenje voda, za tuđe prihode (legalizacija) - 12.659,52 kn, te obveze za jamčevine 86.287,30 kn. Obveze za zaposlene iznose 51.665,80, obveze za energiju 29.916,69 kn, obveze za rashode za usluge 41.820,89, a ostali rashodi su u iznosu od 46.767,00 kn.

Na dan 31.03.2022. godine nema dospjelih obveza.

Načelnica Općine Orehovica

Dijana Novak, mag.oec